*Projekts*

LATVIJAS REPUBLIKAS MINISTRU KABINETS

2018. gada \_\_. \_\_\_\_\_\_\_\_\_ Noteikumi Nr. \_\_

Rīgā prot. Nr. \_\_ \_\_. §)

**Grozījumi Ministru kabineta 2009. gada 10. februāra noteikumos Nr.137 “Par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpu un atšķirības zīmju aprakstu, speciālā apģērba, individuālo aizsardzības līdzekļu, ekipējuma un inventāra veidiem un to izsniegšanas normām”**

# Izdoti saskaņā ar Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 44. panta otro daļu

Izdarīt Ministru kabineta 2009. gada 10. februāra noteikumosNr.137 “Par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpu un atšķirības zīmju aprakstu, speciālā apģērba, individuālo aizsardzības līdzekļu, ekipējuma un inventāra veidiem un to izsniegšanas normām” (Latvijas Vēstnesis, 2009, 31.nr.; 2010, 8.nr.; 2012, 62.nr.) šādus grozījumus:

1. aizstāt 1. pielikuma 1.2. apakšpunktā vārdus “un Valsts robežsardzes kuģošanas līdzekļu amatpersonu formas tērpu” ar vārdiem “Valsts robežsardzes kuģošanas līdzekļu un Iekšējās drošības biroja amatpersonu formas tērpiem”;

2. papildināt 1. pielikuma 2.1. apakšpunktu aiz vārdiem “Valsts policijas koledžas” ar vārdiem “Iekšējās drošības biroja”;

3. papildināt 1. pielikuma 3.2.apakšpunktu aiz vārdiem “Valsts ugunsdzēsības un glābšanas dienesta” ar vārdiem “un Iekšējās drošības biroja”;

4. papildināt 1. pielikuma 4.1. apakšpunktu aiz vārdiem “Valsts policijas” ar vārdiem “Iekšējās drošības biroja”;

5. papildināt 1. pielikuma 19. punktu aiz vārdiem “atpazīšanas zīme” ar vārdiem “un Iekšējās drošības biroja amatpersonām virs kreisās krūšu kabatas – Iekšējās drošības biroja atpazīšanas zīme”;

6. papildināt 1. pielikuma 25. punktu aiz vārdiem “Valsts ugunsdzēsības un glābšanas dienesta” ar vārdiem “un Iekšējās drošības biroja”;

7. papildināt 1. pielikumu ar 34.1 punktu šādā redakcijā:

“34.1 Iekšējās drošības birojam – baltas krāsas trikotāžas polo krekls ar īsām iešūtām piedurknēm, vienrindas triju pogu (diametrs – 14 mm) aizdari pa aizdarsloksni, divām uzšūtām krūšu kabatām ar vienu pogu (diametrs – 14 mm) katrā pārlokā. Uz plecu vīlēm – uzpleči ar pārvalkiem, vienu pogu un dienesta pakāpes zīmēm. Virs labās kabatas – uzšuve ar uzvārdu. Uz kreisās piedurknes – iestādes emblēma. (30.1 attēls)



30.1attēls”

8. papildināt 1. pielikuma 39.1. apakšpunktu aiz vārdiem “Valsts policijas” ar vārdiem “Iekšējās drošības biroja”;

9. aizstāt 1.pielikuma 50.punktā vārdus “Valsts ugunsdzēsības un glābšanas dienesta amatpersonām – melnā krāsā” ar vārdiem “Valsts ugunsdzēsības un glābšanas dienesta un Iekšējās drošības biroja amatpersonām – melnā krāsā”;

10. izteikt 1.pielikuma 50.punktā ietvertā 47.attēla nosaukumu šādā redakcijā “Vasaras cepure Valsts robežsardzes, Valsts ugunsdzēsības un glābšanas dienesta un Iekšējās drošības biroja amatpersonām”;

11. papildināt 1.pielikuma 78. punktu aiz vārdiem “Valsts ugunsdzēsības un glābšanas dienesta” ar vārdiem “un Iekšējās drošības biroja”;

12. papildināt 1. pielikumu ar 80.11. apakšpunktu šādā redakcijā:

“80.11. Iekšējās drošības biroja – emblēma pie speciālā formas tērpa labās piedurknes 10 cm attālumā no pleca vīles. Emblēmai ir apaļa forma un tās centrā izvietots stilizēts dzirnakmens sudraba krāsā. Augšējā daļā – sudraba krāsas uzraksts “IEKŠĒJĀS DROŠĪBAS BIROJS”, apakšējā daļā – sudraba krāsas uzraksts “LATVIJAS REPUBLIKA”. Apkārt emblēmai sudraba krāsas apmalojums. (88.3 attēls)



88.3attēls”

13. papildināt 1. pielikumu ar 87.2 punktu šādā redakcijā:

“87.2 Iekšējās drošības biroja amatpersonām pie formas tērpa krekla virs kreisās kabatas ir krekla krūšu uzšuve melnā krāsā ar dzeltenu apmali un uzrakstu "IDB". Uzšuves garums - 100 mm, platums - 20 mm, burtu augstums – 12 mm. (99.1 attēls)



99.1attēls ”

14. papildināt 2.pielikumu ar 7.nodaļu šādā redakcijā:

“**7.** **Iekšējās drošības biroja formas tērpu un atšķirības zīmju, speciālā apģērba, individuālo aizsardzības līdzekļu, ekipējuma un inventāra veidi un to izsniegšanas normas**

**7.1. Iekšējās drošības biroja formas tērpu un atšķirības zīmju veidi un to izsniegšanas normas**

|  |  |  |  |
| --- | --- | --- | --- |
| Nr.p.k. | Priekšmeta nosaukums | Daudzums (vienam cilvēkam) | Lietošanas ilgums (gadi) |
| 1. | ziemas cepure | 1 gab. | 5 |
| 2. | ziemas cepure (adīta) | 1 gab. | 3 |
| 3. | vasaras cepure | 1 gab. | 3 |
| 4. | parādes cepure (vīriešu, sieviešu) | 1 gab. | 5 |
| 5. | ziemas virsjaka | 1 gab. | 5 |
| 6. | virsjaka | 1 gab. | 3 |
| 7. | virskrekls | 1 gab. | 3 |
| 8. | parādes žakete (vīriešu, sieviešu) | 1 gab. | 5 |
| 9. | bikses | 1 gab. | 3 |
| 10. | parādes bikses, parādes svārki | 1 gab. | 5 |
| 11. | balts krekls ar garām piedurknēm | 2 gab. | 5 |
| 12. | balts krekls ar īsām piedurknēm | 2 gab. | 5 |
| 13. | balta blūze ar garām piedurknēm | 2 gab. | 5 |
| 14. | balta blūze ar īsām piedurknēm | 2 gab. | 5 |
| 15. | pulovers | 1 gab. | 3 |
| 16. | polo krekls | 2 gab. | 3 |
| 17. | T krekls | 2 gab. | 3 |
| 18. | kaklasaite | 2 gab. | 5 |
| 19. | saišu zābaki | 1 pāris | 3 |
| 20. | kurpes (vīriešu, sieviešu) | 1 pāris | 5 |
| 21. | cimdi (pirkstaiņi) | 1 pāris | 5 |
| 22. | šalle | 1 gab. | 5 |
| 23. | bikšu siksna | 1 gab. | 5 |
| 24. | uzpleču pārvalki | 3 pāri | izsniedz kopā ar formas tērpu |
| 25. | uzvārda uzšuve | 1 komplekts (3 gab.) | 5 |
| 26. | zīmotne "LV" | 3 komplekti | izsniedz kopā ar formas tērpu |
| 27. | atšķirības zīmes | 3 komplekti | izsniedz kopā ar formas tērpu |
| 28. | uzšuve "IDB" | 3 gab. | izsniedz kopā ar formas tērpu |
| 29. | uzšuves (LV karogs) | 3 gab. | izsniedz kopā ar formas tērpu |

**7.2. Iekšējās drošības biroja speciālā apģērba, individuālo aizsardzības līdzekļu, ekipējuma un inventāra veidi un to izsniegšanas normas**

|  |  |  |  |
| --- | --- | --- | --- |
| Nr.p.k. | Priekšmeta nosaukums | Daudzums (vienam cilvēkam) | Lietošanas ilgums (gadi) |
| 1. | plānā termoveļa (krekls, bikses, zeķes) | 1 komplekts | 3 |
| 2. | platā bikšu josta | 1 gab. | 6 |
| 3. | speciālie aizsargcimdi | 1 pāris | 3 |

 ”.

Ministru prezidents M. Kučinskis

Iekšlietu ministrs R. Kozlovskis

Iesniedzējs:

Iekšlietu ministrs R. Kozlovskis

Vīza: valsts sekretārs D. Trofimovs

18.09.2018 10:27

856

N.Lazukova-Šejanova

67219777, nadezda.lazukova@iem.gov.lv